CELEX: 32015D1784
Language: sl
Date: 2015-10-02 00:00:00
Title: Izvedbeni sklep Komisije (EU) 2015/1784 z dne 2. oktobra 2015 o spremembi Priloge II k Odločbi 2003/467/ES glede priznanja regije Severna Irska v Združenem kraljestvu kot uradno proste bruceloze glede čred goveda (notificirano pod dokumentarno številko C(2015) 6630) (Besedilo velja za EGP)

6.10.2015   
            
            
               SL
            
            
               Uradni list Evropske unije
            
            
               L 259/38
            
         IZVEDBENI SKLEP KOMISIJE (EU) 2015/1784
   z dne 2. oktobra 2015
   o spremembi Priloge II k Odločbi 2003/467/ES glede priznanja regije Severna Irska v Združenem kraljestvu kot uradno proste bruceloze glede čred goveda
   
      
         (notificirano pod dokumentarno številko C(2015) 6630)
      
   
   (Besedilo velja za EGP)
   EVROPSKA KOMISIJA JE –
   ob upoštevanju Pogodbe o delovanju Evropske unije,
   ob upoštevanju Direktive Sveta 64/432/EGS z dne 26. junija 1964 o problemih v zvezi z zdravstvenim varstvom živali, ki vplivajo na trgovino z govedom in prašiči znotraj Skupnosti (1) ter zlasti odstavka 7 Priloge A.II. k Direktivi,
   ob upoštevanju naslednjega:
   
               (1)
            
            
               Direktiva 64/432/EGS se uporablja za trgovino z govedom znotraj Unije. Določa pogoje, pod katerimi se lahko regija države članice prizna kot uradno prosta bruceloze glede čred goveda.
            
         
               (2)
            
            
               V poglavju 2 Priloge II k Odločbi Komisije 2003/467/ES (2) so navedene regije držav članic, ki so priznane kot uradno proste bruceloze glede čred goveda. Pri vnosu za Združeno kraljestvo v navedenem poglavju so že navedene regije Anglija, Škotska in Wales ter tudi Otok Man.
            
         
               (3)
            
            
               Združeno kraljestvo je Komisiji predložilo dokumentacijo, ki dokazuje, da regija Severna Irska izpolnjuje pogoje, določene v Direktivi 64/432/EGS, za status regije, uradno proste bruceloze glede čred goveda. V skladu s tem bi morala biti priznana kot regija, uradno prosta bruceloze glede čred goveda.
            
         
               (4)
            
            
               Seznam iz poglavja 2 Priloge II k Odločbi 2003/467/ES bi bilo zato treba spremeniti, da se vključi Severna Irska.
            
         
               (5)
            
            
               Ukrepi iz tega sklepa so v skladu z mnenjem Stalnega odbora za rastline, živali, hrano in krmo –
            
         SPREJELA NASLEDNJI SKLEP:
   Člen 1
   Priloga II k Odločbi 2003/467/ES se spremeni v skladu s Prilogo k temu sklepu.
   Člen 2
   Ta sklep je naslovljen na države članice.
   
      V Bruslju, 2. oktobra 2015
      
         
            Za Komisijo
         
         Vytenis ANDRIUKAITIS
         
            Član Komisije
         
      
   
   
      (1)  UL 121, 29.7.1964, str. 1977/64.
   
      (2)  Odločba Komisije 2003/467/ES z dne 23. junija 2003 o uvedbi statusa nekaterih držav članic in regij držav članic, uradno prostih tuberkuloze, bruceloze in enzootske goveje levkoze glede čred goveda (UL L 156, 25.6.2003, str. 74).
   
      PRILOGA
      V poglavju 2 Priloge II k Odločbi 2003/467/ES se vnos za Združeno kraljestvo nadomesti z naslednjim:
      „V Združenem kraljestvu:
      
                  —
               
               
                  Velika Britanija: Anglija, Škotska, Wales,
               
            
                  —
               
               
                  Otok Man,
               
            
                  —
               
               
                  Severna Irska.“